**TÖÖVÕTULEPING nr 9-15/2025/3**

**Riigimetsa Majandamise Keskus,** registrikoodiga EE100559901, aadress Mõisa/3, Sagadi küla, 45403 Haljala vald, Lääne-Viru maakond (edaspidi **Tellija**), mida volituse alusel esindab ehitusspetsialist Jüri Orlov

ja

**Insten Projekt OÜ,** registrikoodiga 11479187, aadress Hariduse põik 5, Kõrveküla alevik, Tartu vald, Tartu maakond (edaspidi **Töövõtja**), mida esindab volituse alusel Oleg Lužetski

Tellija ja Töövõtja (edaspidi koos **Pooled** või eraldi **Pool**), sõlmisid töövõtulepingu (edaspidi **Leping**) alljärgnevas:

1. Lepingu ese
   1. Lepingu esemeks on **RMK Paikuse büroohoone ja abihoone põhiprojekti ekspertiisi läbiviimine** (edaspidi **Töö**).
2. Lepingu üldtingimused
   1. Lepingul on selle sõlmimise hetkel järgmised lisad:
      1. Lisa 1 – RMK Paikuse administratiivhoone arhitektuur, põhiprojekt, töö nr RMKP01;
      2. Lisa 2 – RMK Paikuse abihoone arhitektuur, põhiprojekt, töö nr RMKP02;
      3. Lisa 3 – RMK Paikuse hoonete teed ja platsid, põhiprojekt, töö nr 24037;
      4. Lisa 4 – RMK Paikuse administratiivhoone automaatikapaigaldis, põhiprojekt, töö nr 240511P;
      5. Lisa 5 – RMK Paikuse administratiivhoone konstruktiivne osa, põhiprojekt, töö nr RMKP01;
      6. Lisa 6 – RMK Paikuse abihoone konstruktiivne osa, põhiprojekt, töö nr RMKP02;
      7. Lisa 7 – RMK Paikuse ärihoone ja abihoone tugevvoolupaigaldis, põhiprojekt, töö nr 240511;
      8. Lisa 8 – RMK Paikuse ärihoone nõrkvoolupaigaldis, põhiprojekt, töö nr 240511P;
      9. Lisa 9 – RMK Paikuse abihoone nõrkvoolupaigaldis, põhiprojekt, töö nr 240511;
      10. Lisa 10 – RMK Paikuse hoonete elekter-välisvõrk, põhiprojekt, töö nr 240511;
      11. Lisa 11 – RMK Paikuse administratiivhoone jahutuspaigaldis, põhiprojekt, töö nr 240511P;
      12. Lisa 12 – RMK Paikuse administratiivhoone küttepaigaldis, põhiprojekt, töö nr 240511P;
      13. Lisa 13 – RMK Paikuse administratiivhoone ventilatsioonipaigaldis, põhiprojekt, töö nr 240511P;
      14. Lisa 14 – RMK Paikuse hoonete välialad, põhiprojekt, töö nr 2402;
      15. Lisa 15 – RMK Paikuse administratiivhoone sisekujundus, põhiprojekt, töö nr 03.2024.
   2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest ning standarditest.
   3. Leping on sõlmitud väikehanke tulemusena.
   4. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid Lepingu dokumente loetakse samaaegseteks.
3. Tähtajad ja Töö üleandmine
   1. Töö teostamist alustatakse koheselt peale lepingu sõlmimist.
   2. Töö teostamise tähtaeg on 31.03.2025, milliseks ajaks kohustub Töövõtja esitama ekspertiisi tulemused, millele järgnevalt kahe nädala jooksul tuleb üle vaadata vajalikud ekspertiisi tulemuste alusel tehtud projekteerija parandused.
   3. Töö üleandmisel esitab Töövõtja Tellijale Lepingu kohase Tööde üleandmis- ja vastuvõtmisakti.
   4. Tellija peab Töö üle vaatama 5 kalendripäeva jooksul pärast Töö ning üleandmis- ja vastuvõtmisakti saamist.
   5. Juhul, kui Töö vastuvõtmisel on Tellijal pretensioone Töö kvaliteedi ja/või Lepingule vastavuse osas, ei allkirjasta Tellija kontaktisik üleandmis- ja vastuvõtmisakti ning edastab Töövõtjale kirjalikult Töös ilmnenud vead ning puudused. Töövõtja kohustub vead ning puudused likvideerima 7 kalendripäeva jooksul alates Tellija poolt kirjaliku teate saamisest ja esitama parandatud Töö Tellijale (täiendav tähtaeg vastavalt võlaõigusseaduse § 114).
   6. Kui Töö (sh Töö osa) kontrollimisel selgub, et Töös on puudused, loetakse Töö tähtaegselt üle andmata. Tellijal on õigus kuni puuduste likvideerimiseni Töövõtja poolt keelduda Töö vastuvõtmisest ja selle eest maksmisest.
4. Poolte õigused ja kohustused
   1. Tellijal on õigus:
      1. igal ajal teha järelpärimisi Tööde tegemise hetke olukorra kohta ning kontrollida Töö tegemise käiku;
      2. pöörduda kolmandate isikute poole sõltumatu eksperthinnangu saamiseks Töö kvaliteedi kohta;
      3. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi.
   2. Tellijal on kohustus:
      1. tasuda Töövõtjale nõuetekohase Töö teostamise eest vastavalt Lepingule;
      2. tasuda viivist vastavalt Lepingule.
   3. Töövõtjal on õigus:
      1. saada Tellijalt Töö tegemiseks vajalikku informatsiooni ja juhiseid;
      2. saada Töö eest Lepingus kokkulepitud tasu.
   4. Töövõtjal on kohustus:
      1. teha Töö vastavalt Lepingule;
      2. tagada Töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade, tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
      3. vastutada selle eest, et Töö oleks tehtud korrektselt ja kvaliteetselt;
      4. informeerida viivitamatult Tellijat Töö tegemise käigus tekkinud probleemidest;
      5. tasuda leppetrahvi vastavalt Lepingule.
   5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.
5. Tasumine
   1. Töö teostamise maksumus on **6900 eurot** (edaspidi Tasu), millele lisandub käibemaks.
   2. Lepingu tingimuste kohaselt teostatud Töö eest tasub Tellija Töövõtjale ühes osas pärast Lepingu punktis 3 toodud kohustuste täitmist.
   3. Tellija tasub Töövõtjale Poolte poolt allakirjutatud Tööde üleandmis- ja vastuvõtmisakti alusel koostatud arve alusel 7 kalendripäeva jooksul pärast arve saamist.
   4. Arve tuleb esitada 7 kalendripäeva jooksul, pärast Töö vastuvõtmist Tellija poolt, masintöödeldaval kujul, e-arvena, mis vastab Rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle arvete halduskeskkonda laekumise kuupäevast. Arvele tuleb märkida kontaktisiku nimi ja Lepingu number.
6. Poolte vastutus
   1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
   2. Tellija kohustub Töövõtjale lepingu rikkumise korral hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
   3. Töövõtjal on õigus nõuda Tellijalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
   4. Tellijal on õigus rakendada sanktsioonina leppetrahvi iga rikkumise korral kuni 10% Tasust, kokku mitte rohkem kui 30% Tasust, kui Töövõtja on rikkunud oma Lepingulisi kohustusi. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates.
   5. Juhul kui Töövõtja rikub Lepingus sätestatud tähtaegu, on Tellijal õigus nõuda Töövõtjalt leppetrahvi 0,2% Tasust iga viivitatud päeva eest. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates. Tähtaegade ületamise korral ei kohaldu eelmises punktis sätestatud leppetrahvi piirmäär.
   6. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.
   7. Tellija võib Töö Lepingu tingimustele mittevastavusele tugineda seaduses sätestatud aegumistähtaja jooksul.
7. Poolte kontaktisikud
   1. Töövõtja kontaktisik: Oleg Lužetski., tel.: (+372)5207378, e-post: [insten@insten.ee](mailto:insten@insten.ee);
   2. Tellija kontaktisik: Jüri Orlov, tel: (+372)5216263, e-post: [jyri.orlov@rmk.ee](mailto:jyri.orlov@rmk.ee);
8. Lepingu kehtivus
   1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.
   2. Tellija võib Lepingust taganeda ning nõuda leppetrahvi kuni 10% Tasust, kui Töövõtja rikub oluliselt oma õigusaktidest või Lepingust tulenevaid kohustusi**.** Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
   3. Töövõtja võib Lepingust taganeda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulutused.
   4. Leping loetakse koheselt lõppenuks, kui:
      1. Töövõtja tegevus lõpeb ja kuulutatakse välja Töövõtja pankrot.
9. Teated
   1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
   2. Informatsioonilist teadet võib edastada telefoni teel.
   3. Kirjalikud teated saadetakse Lepingu Pooltele e-posti teel, selle võimaluse puudumisel antakse Lepingu Pooltele üle allkirja vastu või saadetakse postiga registrijärgsel aadressil. Kui ühe Poole teade on teisele Poolele saadetud Lepingus märgitud e-posti aadressile, loetakse see kättetoimetatuks järgmiseks tööpäevaks.
10. Muud tingimused
    1. Lepingut võib muuta kooskõlas kehtivate õigusaktidega. Kirjalikult vormistamata Lepingu muudatused on tühised.
    2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
    3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
    4. Leping allkirjastatakse Poolte poolt digitaalselt.
11. Poolte allkirjad

Tellija: Töövõtja:

*/allkirjastatud digitaalselt/ /allkirjastatud digitaalselt/*